GREEK SUPREME COURT DECISION

Decision ID: 349/2024
Decision Number: 349
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα-Εισηγητή, Κωστούλα Πρίγγουρη και Παρασκευή Τσούμαρη, Αρεοπαγίτες. Συνήλθε σε δημόσια συνεδρίαση στο Κατάστημά του στις 2 Φεβρουαρίου 2024, με την παρουσία της Αντεισαγγελέως του Αρείου Πάγου Ελένη Κοντακτσή (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου Σ. Γ. του Σ., κρατούμενου στο Σωφρονιστικό Κατάστημα Κράτησης Άμφισσας, ο οποίος δεν εμφανίστηκε, για αναίρεση της υπ'αριθμ. 1427/2023 αποφάσεως του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 1.12.2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 1142/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναιρέσεως.

Judges: Μαρία Λεπενιώτη, Σοφία Οικονόμου, Δημήτριο Τράγκα- Κωστούλα Πρίγγουρη, Παρασκευή Τσούμαρη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Σοφία Οικονόμου, Δημήτριο Τράγκα-Εισηγητή, Κωστούλα Πρίγγουρη και Παρασκευή Τσούμαρη, Αρεοπαγίτες. Συνήλθε σε δημόσια συνεδρίαση στο Κατάστημά του στις 2 Φεβρουαρίου 2024, με την παρουσία της Αντεισαγγελέως του Αρείου Πάγου Ελένη Κοντακτσή (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου Σ. Γ. του Σ., κρατούμενου στο Σωφρονιστικό Κατάστημα Κράτησης Άμφισσας, ο οποίος δεν εμφανίστηκε, για αναίρεση της υπ'αριθμ. 1427/2023 αποφάσεως του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 1.12.2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 1142/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναιρέσεως.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ.γ'του ΚΠΔ, ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου, ενώ, κατά τη διάταξη της παρ. 3 εδ. α' του ίδιου άρθρου, οι διάδικοι παρίστανται στη συζήτηση με συνήγορο. Περαιτέρω, κατά τη διάταξη του άρθρου 514 εδ. α' του ΚΠΔ, αν δεν εμφανισθεί ο αναιρεσείων, η αίτησή του απορρίπτεται ως ανυποστήρικτη. Από τις διατάξεις αυτές, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα άρθρα 155 - 162 του ΚΠΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση αναίρεσης απορρίπτεται και καταδικάζεται ο αναιρεσείων, κατά το άρθρο 578 παρ. 1 του ΚΠΔ, στα δικαστικά έξοδα. Στην προκείμενη περίπτωση, ο αναιρεσείων δεν εμφανίστηκε στο ακροατήριο του Δικαστηρίου τούτου με συνήγορο ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της κατά την αναφερόμενη στην αρχή της απόφασης αυτής δικάσιμο (2/2/2024). Από το αποδεικτικό επίδοσης με ημεροχρονολογία 22/12/2023, το οποίο συντάχθηκε αρμοδίως από τη Γραμματέα του Σ.Κ. Άμφισσας Κ. Φ., προκύπτει ότι επιδόθηκε στα χέρια του ίδιου του αναιρεσείοντος, νόμιμα και εμπρόθεσμα, σύμφωνα με τις διατάξεις των άρθρων 155 παρ.1 εδ.α'και 166 παρ.1 του ΚΠοινΔ, η από 22/12/2023 και με αριθμό 1142/2023 κλήση του Εισαγγελέα του Αρείου Πάγου για να παραστεί (ο αναιρεσείων) μετά ή δια του συνηγόρου στο ακροατήριο του Δικαστηρίου τούτου κατά την αναφερόμενη στην αρχή της απόφασης αυτής δικάσιμο (2/2/2024), προκειμένου να υποστηρίξει την κρινόμενη αίτησή του από 1/12/2023 για αναίρεση της απόφασης 1427/2023 του Τριμελούς Εφετείου Κακουργημάτων Αθηνών, με την οποία ο προαναφερόμενος κατηγορούμενος καταδικάστηκε σε ποινή κάθειρξης πέντε (5) ετών για την αξιόποινη πράξη της ληστείας κατά συναυτουργία. Με τα δεδομένα αυτά και, εφόσον: α)απολειπόμενος ο αναιρεσείων κλητεύθηκε νόμιμα και εμπρόθεσμα, όπως προαναφέρθηκε, για να παρασταθεί μετά ή διά συνηγόρου στο ακροατήριο του Δικαστηρίου του Αρείου Πάγου (Ποινικό Τμήμα) κατά την αναφερόμενη στην αρχή της απόφασης αυτής δικάσιμο (2/2/24), β) δεν συντρέχει περίπτωση αυτεπάγγελτης εφαρμογής, κατά το άρθρο 511 εδ. δ' του ΚΠΔ, επιεικέστερου νόμου, αφορώντος στην άνω αξιόποινη πράξη, για την οποία κηρύχθηκε ένοχος ο αναιρεσειων, μετά τη δημοσίευση της προσβαλλόμενης απόφασης, και γ) δεν συντρέχει περίπτωση αυτεπάγγελτης λήψης υπόψη των προβλεπόμενων από το άρθρο 510 παρ. 1 του ΚΠοινΔ λόγων αναίρεσης, πρέπει η κρινόμενη αίτηση αναίρεσης να απορριφθεί. Τέλος πρέπει να επιβληθούν στον αναιρεσείοντα τα δικαστικά έξοδα της παρούσας δίκης (άρθρο 578 παρ.1 του ΚΠοινΔ), κατά τα οριζόμενα ειδικότερον στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 1/12/2023 αίτηση του Σ. Γ. του Σ. και της Μ., κατοίκου ... και ήδη κρατουμένου στο Σωφρονιστικό Κατάστημα Άμφισσας, για αναίρεση της με αριθμό 1427/2023 απόφασης του Τριμελούς Εφετείου Κακουργημάτων Αθηνών. Επιβάλλει στον αναιρεσείοντα τα έξοδα της ποινικής διαδικασίας, που ανέρχονται στο ποσό των διακοσίων πενήντα ευρώ (250,00€). Κρίθηκε και αποφασίσθηκε στην Αθήνα στις 9 Φεβρουαρίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 16 Φεβρουαρίου 2024.

LEGAL REFERENCES
Articles Referenced: άρθρου 512 παρ. 1 εδ.γ'του, άρθρα 155, άρθρου 166, άρθρου 514 εδ. α' του ΚΠΔ, άρθρο 166, άρθρο 578 παρ. 1 του ΚΠΔ, άρθρων 155 παρ.1 εδ.α'και, άρθρο 511 εδ. δ' του ΚΠΔ, άρθρο 510 παρ. 1, άρθρο 578 παρ.1, άρθρου 512, άρθρου 514, άρθρο 578, άρθρων 155, άρθρο 511, άρθρο 510
Article Codes: ΠΚ|ΚΠΔ
Law References: nan
Total Articles Cited: 11

DATES MENTIONED: 1-12-2023|2-2-2024|22-12-2023|02-02-2024|09-02-2024|16-02-2024

SOURCE: https://areiospagos.gr/nomologia/apofaseis_DISPLAY.asp?cd=VRFQN9LITL8U7ORG5NMOAXSEK5CD8Q&apof=349_2024&info=ΠΟΙΝΙΚΕΣ -  Ε